Document ID: 32006D0394

ODLOČBA KOMISIJE
z dne 31. maja 2006
o spremembi Dodatka k Prilogi XIV k Aktu o pristopu iz leta 2003 glede nekaterih predelovalnih obratov v sektorjih mesa in rib na Slovaškem
(notificirano pod dokumentarno številko C(2006) 2073)
(Besedilo velja za EGP)
(2006/394/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti odstavka (d) oddelka B, poglavja 5 Priloge XIV k Aktu,
ob upoštevanju naslednjega:
(1)
Slovaški so bila odobrena prehodna obdobja za nekatere obrate, navedene v Dodatku (1) k Prilogi XIV k Aktu o pristopu iz leta 2003.
(2)
Dodatek k Prilogi XIV k Aktu o pristopu iz leta 2003 je bil spremenjen z odločbami Komisije 2004/463/ES (2), 2005/189/ES (3) in 2005/661/ES (4).
(3)
Glede na uradno izjavo slovaškega pristojnega organa je en obrat za meso zaključil postopek posodabljanja in je sedaj v celoti usklajen z zakonodajo Skupnosti. En obrat za meso s seznama obratov v prehodnem obdobju je delno prenehal opravljati svoje dejavnosti. En obrat za ribe je bil zaprt. Navedeni obrati se zato črtajo s seznama obratov v prehodnem obdobju.
(4)
Dodatek k Prilogi XIV k Aktu o pristopu 2003 je zato treba ustrezno spremeniti. Zaradi jasnosti ga je treba nadomestiti.
(5)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek k Prilogi XIV k Aktu o pristopu iz leta 2003 se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 31. maja 2006

Labels: 17
7
0
6
18
15